ভূটানে প্রবেশের পর, সকল বিদেশীদের ৭ বা ১৪ দিনের জন্য স্বয়ংক্রিয়ভাবে "প্রবেশাধিকার" দেয়া হয়, যা শুধুমাত্র থিম্ফু এবং পারোর জন্য কার্যকর হবে। বাকি সমগ্র ভূটানকে একটি সংরক্ষিত এলাকা হিসেবে বিবেচনা করা হয়, এবং বিদেশীদের প্রবেশের জন্য "সংরক্ষিত-এলাকায় প্রবেশাধিকারের" প্রয়োজন পড়ে। ইমিগ্রেশন চেকপয়েন্ট সারা দেশ জুড়ে গুরুত্বপূর্ণ সড়ক সংযোগগুলিতে অবস্থিত, যেখানে পুলিশ তাদের সম্মুখে আসা সকল বিদেশীদের প্রবেশাধিকার পরীক্ষা করে দেখে। উপরন্তু, বৌদ্ধ মন্দির পরিদর্শন করতে ইচ্ছুক বিদেশীদের জন্য সংস্কৃতি মন্ত্রণালয় থেকে "মন্দির অনুমতি" প্রাপ্ত হতে হবে।

এই অনুমতিপত্রটি সাধারণত ট্যুর অপারেটরদের দ্বারা পরিচালিত হয়, ভারতীয়, বাংলাদেশী এবং মালদ্বীপের পর্যটক যারা লাইসেন্সধারী ভ্রমণ অপারেটরের কাছ থেকে বুকিং করেননি, তাদের জন্য থিম্ফু ইমিগ্রেশন অফিসে আবেদন করতে হবে। থিম্ফুতে ইমিগ্রেশন অফিসে গিয়ে নির্দিষ্ট পরিমাণ চার্জ দিয়ে অনুমতিপত্রের সম্প্রসারণ করা যেতে পারে। বাংলাদেশ, ভারত ও মালদ্বীপের নাগরিকদেরকে অনুমতিপত্র এবং বর্ধিতকরণের জন্য চার্জ থেকে অব্যাহতি দেয়া হয়েছে।
পরিসংখ্যান
বিনামূল্যে ভিসা
সীমাবদ্ধ এলাকায় অনুমতি
আগাম ভিসা-প্রয়োজন